A l'atenció de: jutjat 1era instància núm 55

Amb aquesta carta volem expressar el nostre recolzament al centre social ocupat i autogestionat Les Naus, i reafirmar així l'important paper que juga en la vida cultural i política de Barcelona. Amb el seu projecte, Les Naus ofereix, des del quotidià i des del costat més artístic i creatiu, un espai cultural, social i polític alternatiu i autogestionat en una ciutat on, cada cop més, la cultura està més centralitzada i es regeix en base a paràmetres mercantilistes i de benefici econòmic.

Durant nou anys s'han estat realitzant multitud d'activitats: concerts, obres de teatre, tallers i cursos de diferents disciplines artístiques, s'han acollit un gran nombre de debats i jornades sobre tot tipus de temes socials (Jornades sobre la Salut, Trobada Intercontinental per a la Humanitat/Taules de Dones, 1er Hackmeeting de la península, Jornades sobre el conflicte Palestino-Israelí i altres conflictes del Mediterrani, I Jocs Fractals,...) i s'ha rehabilitat l'espai en innombrables ocasions, depenent de l'ús i de la necessitat del moment.

Tot això amb la finalitat de donar-nos l'oportunitat de poder experimentar en aquest espai noves formes de vida en llibertat i comunitat, i posant així de manifest la necessitat d'autoorganitzar-nos en cadascuna de les nostres ciutats, pobles i barris.

Per tot l'exposat, creiem necessari que el projecte de Les Naus continui el seu camí i aquest es dugui a terme en el mateix espai que durant nou anys li ha donat acollida.

Atentament,

				Segell	

				

				Nom entitat/col.lectiu: